Publication: Magyar Közlöny
Issue: MK-2010-152 (Year: 2010, Number: 152)
Era: contemporary
Section: 2003. évi XCII. törvény (a továbbiakban: Art.)] meghatározottak szerint intézkedik a díjhátralék, késedelmi kamat és
Paragraph Index: 236

h) a gazdálkodó szervezet számára – a 20. § (4) bekezdésében meghatározott kivétellel – a gazdasági tevékenységével összefüggésben keletkezett, nem elkülönítetten gyûjtött és a 13. § alapján nem hasznosított vagy ártalmatlanított hulladéka tekintetében a közszolgáltatás kötelezõ igénybevételét a 21. § (2) bekezdésében foglaltakra figyelemmel. 2.2. Az Alkotmánybíróság a 105/B/2001. AB határozatában – a Hgt. egyes rendelkezéseinek vizsgálata során – utalt arra, hogy „a jogalkotó hatáskörébe tartozik annak mérlegelése és meghatározása, hogy az állami kötelezettségekbõl – ideértve egyes köztisztasági és a településtisztasági feladatot is – milyen jogalkotási és környezetvédelmi teendõk adódnak, és a feladatok elvégzésérõl milyen szervek útján gondoskodik. Természetesen a jogalkotó a környezet állapotának romlását nem engedheti meg, hanem kötelessége az emberi egészség, a természeti és az épített környezet védelme és megõrzése. E körbe tartozik a települési hulladék okozta szennyezés minimalizálása, a keletkezõ hulladék szervezett elszállítása, környezetkímélõ ártalmatlanítása. A településen keletkezõ szilárd és folyékony hulladék összegyûjtése, keletkezési helyérõl történõ elszállítása, valamint az ártalmatlanítására irányuló tevékenység csak célratörõen megszervezett, intézményesített közszolgáltatás keretei között valósítható meg. (...) Az intézményesítetté tett gondoskodás az egyetlen hathatós biztosítéka a hulladéktermelõk önkényétõl független önkormányzati feladatellátás eredményes teljesítésének, a súlyos környezeti és közegészségügyi veszélyek kiküszöbölésének”. (ABH, 2003, 1348, 1351.) A Hgt.-hez fûzött indokolás szerint akkor sem állhat le a közszolgáltatás mûködtetése, amennyiben az ingatlantulajdonos díjfizetési kötelezettségének nem tesz eleget, azonban díjfizetés nélkül a közszolgáltatást mûködtetõ személy költségei nincsenek biztosítva. Ezen egyensúly megteremtése érdekében teszi lehetõvé a törvény az esedékességkor meg nem fizetett díj adók módjára való behajtását. A helyi önkormányzat jogalkotási hatásköre a hulladékkezelési közszolgáltatás terén nem korlátlan, kereteit a Hgt. határozza meg. A Hgt. nem ad a képviselõ-testületeknek általános felhatalmazást rendeletalkotásra, hanem 23. §-ában konkrétan meghatározza azokat a szabályozási tárgyakat, melyekben a képviselõ-testület – a törvény felhatalmazása alapján, annak végrehajtására – rendeletet alkothat. Ennek megfelelõen a képviselõ-testületnek nincsen lehetõsége a Hgt. 26. § (1) bekezdésben rögzített adók módjára történõ behajtáshoz képest más igényérvényesítési módok szabályozására. Ez a szabályozás az Alkotmánybíróság a 949/B/2000. AB határozata szerint alkotmányosan aggálytalan: „[a] köztisztaság folyamatos biztosítása, a közegészségügy védelme érdekében e szervezetek segítése az ingatlantulajdonosokat terhelõ elmaradt díjhátralékok hosszadalmasabb bírósági úton történõ végrehajtása helyett az adók módjára történõ behajtással ésszerû indokokon alapul.” (ABH 2008, 1789, 1796.) A fentiek alapján az Alkotmánybíróság megállapította, hogy a képviselõ-testület az Ör. 32. § (9) bekezdése megalkotásával túllépte a törvényben meghatározott rendeletalkotási hatáskörét, mert a Hgt. 26. § (1) bekezdésével ellentétes, így az Alkotmány 44/A. § (2) bekezdését is sértõ szabályozást alkotott. Ezért az alkotmányellenes rendelkezést az Alkotmánybíróság megsemmisítette. 2.3. Az Alkotmánybíróság megjegyzi: a Hgt. 39. § (3) bekezdése szerint a települési önkormányzatokat a hulladékkezelési közszolgáltatás megszervezéséért – figyelemmel a közszolgáltatás színvonalára – a költségvetési törvényben biztosított módon és összegben feladathoz kötött támogatás illeti meg. A támogatás megállapításának részletes szabályait külön jogszabály határozza meg. A Hgt. 59. § (1) bekezdés m)–n) pontjaiban felhatalmazza a Kormányt, hogy rendeletben szabályozza a közszolgáltatás ellátásáért a települési önkormányzatot megilletõ támogatás megállapításának szabályait, illetve a fedezetre

Source: https://magyarkozlony.hu/hivatalos-lapok/3cba6d4e7b339790619cf5fdef5603f49945b7f6/dokumentumok/1b94e0bba873316c6b42f508b1dcd33cfc29456a/letoltes